Muudetud 31.03.2020

**Juhend esmaabi protseduuri läbiviimiseks nakkusriski leviku tingimustes COVID-19 leviku tõkestamiseks.**

**Antud juhendit täiendatakse vajadusel jooksvalt.**

1. **Eelselektsioon**

Registratuuri töötajal on küsimustik, mille järgi hindab esmaabi vajadust. Enne vastuvõtule suunamist palume võimalusel valvearstile tutvumiseks pilti (foto probleemsest piirkonnast), et hinnata olukorda ja võimalusel arst nõustab telefoni teel ja vajadusel väljastada retsept.

Registratuuri töötaja küsimustik:

* Kas teil on viimase 14 päeva jooksul olnud palavik või kas teil on praegu palavik?
* Kas teil on viimase 14 päeva jooksul olnud köha või hingamisraskus, konjuktiviit või diarröa?
* Kas teil on esinenud viimase 14 päeva jooksul haistmis- ja maitsmismeele kadu?
* Kas teil on esinenud viimase 14 päeva jooksul esinenud liigestevalu?
* Kas olete viimase 14 päeva jooksul kokku puutunud inimesega, kellel on olnud palavik või köha?
* Kas olete viimase 14päeva jooksul käinud reisil väljaspool Eestit?
* Kas olete viimase 14 päeva jooksul kokku puutunud inimesega, kellel on diagnoositud Covid-19?
* Kas olete viimase 14 päeva jooksul osalenud üritustel ja olnud tihedas kontaktis suure hulga inimestega?

**COVID-19 diagnoosiga patsiendid suunatakse Tartu Ülikooli kliinikumi. Kirurgiliste probleemide korral saab Tallinnas pöörduda ka Põhja Eesti Regionaalhaiglasse.**

Juhul, kui patsiendil tekivad sümptomid enne või pärast visiiti, tuleb sellest raviasutust koheselt teavitada!

1. **Kliinikusse sissepääs läbi triaaži**

* Vastuvõtule pöördudes tuleb mõõta patsiendi kehatemperatuuri. Juhul, kui patsiendil on palavik, ei saa vastu võtta. (Palavik alates 37,5C kasutades kontaktivaba termomeetrit)
* Kui patsiendil on väljendunud ülemiste hingamisteede haigustunnused, siis tuleb ta suunata perearsti konsultatsioonile COVID-19 testi tegemiseks (üleriigiline perearsti nõuandeliin 1220).
* Haigusnähud, mis on silmaga tuvastatavad – kui on ja patsient ka sõnades eitab siis ei saa vastu võtta.
* Ootealale (kliinikusse) lubatakse üks patsient korraga. Enne seda oodatakse väljas või võimaluse korral autos.
* Eriolukorra ajal osutatakse hambaravis ainult esmaabiteenuseid.

**Kui patsiendile on esmaabi näidustatud, siis:**

* riided nagisse (eraldi igal patsiendil);
* jalatsikaitsed (kilesussid);
* kätepesu ja desinfitseerimine (vähemalt 30 sekundit);
* patsient juhatatakse vastuvõtu kabinetti. Patsiendi liikumisala on kliinikus märgistusega piiratud, tualette ei kasutata;
* triaaži õel/töötajal on mask ees, kindad käes, peale igat patsienti kätepesu ja desinfektsioon.

1. **Isikukaitsevahendid**

* Arst ja assistent töötavad FFP3 või FFP2 respiraatoriga, kaitseprillide ja visiiriga.
* Iga patsiendi järel uus pikkade varrukatega pritsmekindel kaitseülikond või kittel, peakate, kilesussid, respiraator, desinfitseeritud visiir ja kaitseprillid.
  + Kui respiraatorite varu on väike ja patsiente rohkem, siis võib kasutada ühte respiraatorit kuni 2 tunni vältel eeldusel, et seda vahepeal eest ära ei võeta.
  + Kui respiraator muutub niiskeks, tuleb seda kohe vahetada!
* Steriliseerija töötab maski ja kinnastega.
* Administraator töötab maski ja kinnastega või kaitsva barjäärklaasi taga. Barjäärklaasi puudumisel võib kasutada tugevat maalrikilet.

1. **Protseduurid**

* Ravile võetakse esmaabi patsiente.
* Kõigil protseduuridel, kus võimalik, kasutatakse kofferdami ja välditakse vesijahutust, ultraheli ja/või suruõhku vajavate instrumentide kasutamist.

1. **Kabineti desinfitseerimine (30 min)**

* Iga patsiendi järel peab jääma vähemalt 20 minutit kabineti puhastamiseks ja desinfitseerimiseks.
* Võimalusel tuulutada kabinetti, kasutada HEPA filtriga õhupuhastit või UV lampi.

1. **Instrumendid**

* Kasutatud otsikute autoklaavimine toimub iga patsiendi järel.
* Otsikud ei ole tooli küljes vaid steriilselt pakendatud.

1. **Arveldamine**

* Makseterminal puhastatakse iga kasutuse järgselt.
* Võimalusel vältida sularahamakset.
* Pärast igat patsienti kätepesu, desinfektsioon ja administraatori leti puhastamine.